यो घटनामा यस स्तम्भकार माओवादी नेता बालकृष्ण ढुंगेललाई मात्र दोष दिने पक्षमा छैन। उहाँले दाबी गर्नुभए जस्तै यो विशुद्ध राजनीतिक घटना पनि हुन सक्ला। १७ हजार नेपालीको रगतमा होली खेलेका, खेल्न लगाएका र त्यस बेला रमिते बनेर तमासा हेरिरहेका सबै नेतालाई चुनावमा जिताएर हामीले ठूलो पुरस्कार दिइसकेका छौं भने बालकृष्ण ढुंगेल मात्र आजीवन जेलमा कोचिएर सजाय भोगिरहनुपर्छ भन्ने कुरा पनि आउँदैन। चिन्ता त यहाँ ‘बूढी मरी भन्दा पनि काल पल्केला कि’ भन्ने डर मात्र हो।
